ddrg/super_eurlex huggingface dataset:
Uredba Komisije (ES) št. 1997/2000

z dne 21. septembra 2000

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjena z Uredbo (ES) št. 1666/2000 [2], in zlasti člena 5 Uredbe,

ob upoštevanju naslednjega:

(1) Intervencijski centri so določeni v Prilogi Uredbe Komisije (EGS) št. 2273/93 [3], nazadnje spremenjeni z Uredbo (ES) št. 2083/1999 [4]. Nekatere države članice so zaprosile za spremembo te priloge in njihovim prošnjam je treba ugoditi.

(2) Ukrepi, določeni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Priloga Uredbe (EGS) št. 2273/93 se spremeni:

1. V razdelku "Belgique/België":

center "Poperinge" se nadomesti s "Farciennes".

2. V razdelku "Bundesrepublik Deutschland":

(a) center "Oerbke bei Fallingsbostel" se nadomesti s "Rethem/Aller";

(b) center "Semmenstedt" se nadomesti s "Frellstedt".

3. V razdelku

"Francija"

so spremembe naslednje:

Departmaji | Ukinjeni centri | Dodani centri |

"Aube-10" | "Thenneličres" (navadna pšenica) | "Buchčres (navadna pšenica)" |

"Isčre-38" | "Salaise-sur-Sanne (ječmen)" | |

"Oise-60" | "Creil (navadna pšenica, trda pšenica, ječmen, koruza)" | "Nogent-sur-Oise (navadna pšenica, trda pšenica, ječmen, koruza)" |

"Rhône-69" | | "Villefranche-sur-Saône (koruza)" |

4. V razdelku "Sverige":

center "Nyköping" se preimenuje v "Nyköping-Oxelösund".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. septembra 2000

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 207, 18.8.1993, str. 1.

[4] UL L 256, 1.10.1999, str. 48.

--------------------------------------------------
Uredba Sveta (ES) št. 1365/2000

z dne 19. junija 2000

o spremembi Uredbe (EGS) št. 2759/75 o skupni ureditvi trga za prašičje meso

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 4 Uredbe Sveta (EGS) št. 2759/75 [4] predvideva letno določanje bazne cene za nekatere kose mesa domačih prašičev. V skladu s pristopom, ki se uporablja za reformo skupnih ureditev trgov v zvezi z Agendo 2000, in zato, da bi proizvajalcem omogočili izdelavo dolgoročnih načrtov proizvodnje, je treba bazno ceno določiti brez rokov, vendar to ne vpliva na kakršne koli revizije, ki bi bile lahko potrebne v prihodnosti.

(2) Bazna cena mora biti določena tako, da pomaga stabilizirati tržne cene, ne da bi se zaradi tega ustvarjali strukturni presežki v Skupnosti.

(3) Bazna cena mora biti določena za standardno kakovost, ki je opredeljena v Uredbi Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov [5].

(4) Ukrepe, nujne za izvajanje Uredbe (EGS) št. 2759/75, je treba sprejeti v skladu s Sklepom Sveta 1999/468/ES z dne 28. junija 1999 o postopkih izvajanja izvršilnih pooblastil, podeljenih Komisiji [6] –

SPREJEL NASLEDNJO UREDBO:

Člen 1

Uredba (EGS) št. 2759/75 se spremeni:

1. člen 4(1) se nadomesti z naslednjim besedilom:

"1. Bazna cena za meso domačih prašičev standardne kakovosti v trupih ali polovicah trupov, v nadaljnjem besedilu "zaklani prašiči", znaša od 1. julija 2000 1509,39 EUR/t.

Standardna kakovost se opredeli po masi in mesnatosti prašičjih trupov in se določi v skladu s členoma 2(2) in (3) Uredbe (EGS) št. 3220/84:

- trupi, ki tehtajo od 60 do manj kakor 120 kg: razred E,

- trupi, ki tehtajo od 120 do 180 kg: razred R."

2. člen 4(4) se črta;

3. člen 23 se črta;

4. člen 24 se nadomesti z naslednjim besedilom:

"Člen 24

1. Komisiji pomaga Upravljalni odbor za prašičje meso, v nadaljnjem besedilu "Odbor".

2. Pri sklicevanju na ta odstavek se uporabita člena 4 in 7 Sklepa 1999/468/ES.

Obdobje iz člena 4(3) Sklepa 1999/468/ES se določi na en mesec.

3. Odbor sprejme svoj poslovnik."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. junija 2000

Za Komisijo

Predsednik

L. Capoulas Santos

[1] UL C 86E, 24.3.2000, str. 5.

[2] Mnenje Evropskega parlamenta z dne 16. maja 2000 (še ni objavljeno v Uradnem listu).

[3] UL C 168, 16.6.2000, str. 17.

[4] UL L 282, 1.11.1975, str. 1. Uredba, kakor je bila nazadnje spremenjena z Uredbo (ES) št. 3290/94 (UL L 349, 31.12.1994, str. 105).

[5] UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).

[6] UL L 184, 17.7.1999, str. 23.

--------------------------------------------------
Uredba Sveta (ES) št. 1038/2001

z dne 22. maja 2001

o spremembi Uredbe (ES) št. 1251/1999 o uvedbi sistema podpore za pridelovalce določenih poljščin

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti ter zlasti členov 36 in 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Uredba (ES) št. 1251/1999 [4] določa, da morajo pridelovalci vnaprej določen odstotek svojih zemljišč pustiti v prahi, zato da bi izpolnjevali pogoje za plačila na površino in da se površine v prahi lahko uporabijo za neprehranske namene.

(2) Uredba Sveta (ES) št. 2092/91 z dne 24. junija 1991 o ekološki pridelavi kmetijskih proizvodov in ustrezni označitvi kmetijskih proizvodov in živil [5] določa posebna pravila za razvoj ekološkega kmetovanja in zlasti omejeno uporabo gnojil.

(3) Gojenje metuljnic je agronomska praksa, ki po naravni poti prsti povrne rodovitnost; zato je širjenje teh pridelkov pomembno za razvoj ekološke pridelave kmetijskih proizvodov.

(4) V okviru programa podpor za poljščine bi bilo treba odobriti uporabo zemlje v prahi za gojenje metuljnic na kmetijskih gospodarstvih, ki s svojo skupno pridelavo sodelujejo v programu, določenem z Uredbo (EGS) št. 2092/91, da bi tako spodbujali razvoj metod ekološke pridelave –

SPREJEL NASLEDNJO UREDBO:

Člen 1

Uredba (ES) št. 1251/1999 se spremeni:

1. prvi pododstavek člena 6(3) se nadomesti z naslednjim:

"3. Zemljišče v prahi se lahko uporabi za:

- pridelovanje materialov za proizvodnjo proizvodov znotraj Skupnosti, ki niso namenjeni neposredno za prehrano ljudi ali živali, pod pogojem, da se uporabljajo učinkovite kontrole,

- gojenje metuljnic na kmetijskem gospodarstvu, katerega skupna pridelava je v skladu z obveznostmi, določenimi v Uredbi (ES) št. 2092/91."

2. deveta alinea prvega odstavka člena 9 se nadomesti z naslednjim:

"— tista, ki se nanašajo na praho, in zlasti tista, ki se nanašajo na člen 6(3); ti pogoji opredelijo metuljnice, ki se lahko gojijo na zemljišču v prahi in ki lahko glede na prvo alineo prvega pododstavka tega odstavka vključujejo gojenje poljščin brez kompenzacije;".

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od tržnega leta 2001/02.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. maja 2001

Za Svet

Predsednik

M. Winberg

[1] Predlog z dne 6.2.2001 (še ni objavljen v Uradnem listu).

[2] Mnenje dano dne 5.4.2001 (še ni objavljeno v Uradnem listu).

[3] Mnenje dano dne 25.4.2001 (še ni objavljeno v Uradnem listu).

[4] UL L 160, 26.6.1999, str. 1. Uredba, nazadnje spremenjena z Uredbo (ES) št. 1672/2000 (UL L 193, 29.7.2000, str. 13).

[5] UL L 198, 22.7.1991, str. 1. Uredba, nazadnje spremenjena z Uredbo Komisije (ES) št. 2020/2000 (UL L 241, 26.9.2000, str. 39).

--------------------------------------------------
Uredba Komisije (ES) št. 1205/2001

z dne 19. junija 2001

o prvih spremembah Uredbe Sveta (ES) št. 2488/2000 o ohranitvi zamrznitve sredstev Miloševiću in z njim povezanim osebam

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju uredbe Sveta (ES) št. 2488/2000 z 10. novembra 2000 o ohranitvi zamrznitve sredstev Miloševiću in z njim povezanim osebam in odpravi uredb (ES) št. 1294/1999 in (ES) št. 607/2000 ter člena 2 uredbe (ES) št. 926/98 [1], zlasti člena 4(2)(a) te uredbe,

ob upoštevanju naslednjega:

(1) V skladu s členom 1 Uredbe (ES) št. 2488/2000 se vsa sredstva in drugi finančni viri, ki se nahajajo izven ozemlja Zvezne republike Jugoslavije in pripadajo Miloševiću in z njim povezanim fizičnim osebam zamrznejo ter se onemogoči razpolaganje ali koriščenje teh sredstev in finančnih virov katerikoli osebi iz priloge I k tej uredbi. Komisija je pooblaščena za spreminjanje te priloge ob upoštevanju odločb za izvajanje Skupnega stališča št. 2000/696/SZVP [2].

(2) S Skupnim stališčem št. 2001/155/SZVP [3] je Svet spremenil določbe Skupnega stališča 2000/696/SZVP glede prepovedi vstopa v Evropsko unijo. Tako je sprememba Uredbe (ES) št. 2488/2000 ustrezna.

(3) Ukrepi, predvideni v tej uredbi, so v skladu z mnenjem odbora iz člena 5 uredbe (ES) št. 2488/2000 -

SPREJELA NASLEDNJO UREDBO:

Člen 1

Priloga I k Uredbi (ES) št. 2488/2000 se nadomesti z besedilom Priloge k tej uredbi.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 19. junija 2001

Za Komisijo

Christopher Patten

Član Komisije

[1] UL L 287, 14.11.2000, str. 19.

[2] UL L 287, 14.11.2000, str. 1.

[3] UL L 57, 27.02.2001, str. 3.

--------------------------------------------------

PRILOGA

PRILOGA I

Milošević, Slobodan | Bivši predsednik Zvezne republike Jugoslavije, rojen v Požarevcu, Republika Srbija, 20. avgusta 1941. |

Gajić-Milošević, Milica | Snaha, rojena 1970. |

Marković, Mirjana | Žena, rojena 10. julija 1942 |

Milošević, Borislav | Brat, rojen 1936. |

Milošević, Marija | Hči, rojena 1965. |

Milošević, Marko | Sin, rojen 2. julija 1974. |

Milutinović, Milan | Predsednik Srbije, rojen v Beogradu, Republika Srbija, 19. decembra 1942 |

Ojdanić, Dragoljub | Bivši minister za obrambo, rojen v Ravniju, Republika Srbija, 1. junija 1941 |

Šainović, Nikola | Bivši namestnik ministrskega predsednika, rojen v Boru, Republika Srbija, 7. decembra 1948 |

Stojilković, Vlajko | Bivši minister za notranje zadeve, rojen v Mali Krsni, Republika Srbija, 1937 |

Mrkšić, Mile | Obtoženec mednarodnega sodišča za vojne zločine na območju nekdanje Jugoslavije (IT-95-13a), rojen pri Virginmostu, Hrvaška, 20. julija 1947 |

Radić, Miroslav | Obtoženec mednarodnega sodišča za vojne zločine na območju nekdanje Jugoslavije (IT-95-13a), rojen 1. januarja 1961 |

Šljivančanin, Veselin | Obtoženec mednarodnega sodišča za vojne zločine na območju nekdanje Jugoslavije (IT-95-13a), rojen pri Žabljaku, Republika Črna gora, 13. junija 1953 |

--------------------------------------------------
Uredba Sveta (ES) št. 1456/2001

z dne 16. julija 2001

o spremembi Uredbe (ES) št. 2549/2000 o dodatnih tehničnih ukrepih za obnovitev staleža trske v Irskem morju (območje ICES VIIa)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Namen pogojev, določenih v Uredbi (ES) št. 2549/2000 [4], je zagotoviti takšno selektivnost ribiške opreme, ki je razpeta v Irskem morju, da se ulovi malo nedoraslih trsk.

(2) Člen 2(1) in (2) določa, da je prepovedano uporabljati kakršno koli pridneno vlečno mrežo razen vlečne mreže z gredjo z vrečo in/ali podaljškom, ki je delno ali v celoti narejena iz večnitnih mrežnih materialov, ali kakršno koli drugo pridneno vlečno mrežo razen vlečne mreže z gredjo z vrečo in/ali podaljškom, pri katerih debelina niti presega 6 mm.

(3) Vendar so v zadnjem času znanstveni nasveti skladni z mnenjem ribičev, da je vreča in/ali podaljšek, spletena iz dvojne niti, ki ni debelejša od 4 mm, tehnično enakovredna trenutno določeni vreči in/ali podaljšku.

(4) Nekateri ribiči zahtevajo, da se razpnejo vreče iz dvojne niti.

(5) Člen 3 te uredbe se nanaša na pogoje, ki so veljali samo za leto 2000, in jih je zato treba nadomestiti z določbami, ki opredeljujejo zahtevano spremembo.

(6) Uredbo (ES) št. 2549/2000 je treba ustrezno spremeniti –

SPREJEL NASLEDNJO UREDBO:

Člen 1

Člen 3 Uredbe (ES) št. 2549/2000 se nadomesti z naslednjim:

"Člen 3

Ne glede na pogoje, določene v členu 2(1) in (2), je pri ribolovu z vlečno opremo v Irskem morju dovoljeno uporabljati vrečo in/ali podaljšek, ki je narejen iz dvonitnega mrežnega materiala, pri kateri vsaka posamezna nit ni debelejša od 4 mm."

Člen 2

Ta uredba začne veljati prvi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. julija 2001

Za Svet

Predsednik

L. Michel

[1] UL C 180 E, 26.6.2001, str. 311.

[2] Mnenje podano dne 5. julija 2001 (še ni bilo objavljeno v Uradnem listu).

[3] Mnenje podano dne 30. maja 2001 (še ni bilo objavljeno v Uradnem listu).

[4] UL L 292, 21.11.2000, str. 5.

--------------------------------------------------
Uredba Komisije (ES) št. 1577/2001

z dne 1. avgusta 2001

o spremembi Uredbe (ES) št. 296/96 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti člena 7(5) Uredbe,

ob upoštevanju naslednjega:

(1) Člen 14 Uredbe Sveta (ES) št. 2040/2000 z dne 26. septembra 2000 o proračunski disciplini [2] predvideva, da lahko Komisija zmanjša ali odloži izplačilo mesečnih predplačil državam članicam iz Jamstvenega oddelka EKUJS ali odloži njihovo izplačilo. Da bi se držali časovnega razporeda, določenega v navedenem členu, in poenostavili upravljanje, je treba spremeniti člen 4 Uredbe Komisije (ES) št. 296/96 z dne 16. februarja 1996 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS) [3], kakor je bila nazadnje spremenjena z Uredbo (ES) št. 1017/2001 [4].

(2) Po sedanjem sistemu potrjevanja obračunov se morajo letna poročila posredovati najpozneje do 10. februarja v letu, ki sledi zaključku proračunskega leta. Kar zadeva račune javnega skladiščenja, prihaja do podvajanja med navedenimi poročili in tistimi, ki jih je v skladu z zadnjim pododstavkom člena 5(2) Uredbe (ES) št. 296/96 treba poslati do 20. decembra. Slednjih zato ni treba več pošiljati.

(3) Ukrepi, predvideni s to uredbo, so v skladu z mnenjem Odbora Sklada –

SPREJELA NASLEDNJO UREDBO:

Člen 1

Uredba (ES) št. 296/96 se spremeni:

1. V členu 4(1), (2) in (4) se "Člen 13 Odločbe 94/729/ES" nadomesti z "Člen 14 Uredbe (ES) št. 2040/2000".

2. Člen 4(3) se nadomesti z:

"3. Preverjanja upoštevanja rokov za plačilo predplačil na podlagi knjiženja izdatkov se v vsakem proračunskem letu opravijo dvakrat:

- za odhodke, nastale do 31. marca,

- za odhodke, nastale do 31. julija.

Morebitne prekoračitve rokov v avgustu, septembru in oktobru se upoštevajo pri odločitvi o potrjevanju obračunov, razen če so ugotovljene pred končno odločitvijo glede predplačil, sprejeto v proračunskem letu."

3. V zadnjem pododstavku člena 5(2) se črta "in za 20. december".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. avgusta 2001

Za Komisijo

Frederik Bolkestein

Član Komisije

[1] UL L 160, 26.6.1999, str. 103.

[2] UL L 244, 29.9.2000, str. 27.

[3] UL L 39, 17.2.1996, str. 5.

[4] UL L 140, 24.5.2001, str. 44.

--------------------------------------------------
Uredba Sveta (ES) št. 1575/2001

z dne 25. junija 2001

o sklenitvi četrtega protokola, ki določa pogoje v zveziz ribolovom, predvidene v Sporazumu o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe skupaj s členom 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) V skladu s členom 2(1) in členom 6 Sporazuma o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani [3] sta se pogodbenici dogovorili o četrtem protokolu, ki določa pogoje v zvezi z ribolovom, predvidene v navedenem sporazumu, ki naj bi začeli veljati ob koncu obdobja uporabe tretjega protokola.

(2) Rezultat teh pogajanj je bil nov protokol, parafiran 13. septembra 2000.

(3) V skladu z novim protokolom bodo ribiči Skupnosti imeli možnosti ribolova v vodah, ki so v pristojnosti Grenlandije, od 1. januarja 2001 do 31. decembra 2006.

(4) V interesu Skupnosti je, da odobri ta protokol –

SPREJEL NASLEDNJO UREDBO:

Člen 1

Četrti protokol, ki določa pogoje v zvezi ribolovom, predvidene s Sporazumom o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani, se odobri v imenu Skupnosti.

Besedilo protokola je priloženo tej uredbi.

Člen 2

Predsednik Sveta je pooblaščen, da imenuje osebe, pooblaščene za podpis protokola, da bi zavezali Skupnost.

Člen 3

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 25. junija 2001

Za Svet

Predsednik

A. Lindh

[1] UL C 120 E, 24.4.2001, str. 186.

[2] Mnenje, podano 16. maja 2001 (še ni bilo objavljeno v Uradnem listu).

[3] UL L 29, 1.2.1985, str. 9.

--------------------------------------------------
Uredba Komisije (ES) št. 2492/2001

z dne 19. decembra 2001

o spremembi Uredbe (ES) št. 1445/95 o pravilih za uporabo uvoznih in izvoznih dovoljenj za goveje in telečje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], in zlasti člena 29(2) Uredbe,

ob upoštevanju naslednjega:

(1) Uredba Komisije (ES) št. 2789/98 [3], kakor je bila nazadnje spremenjena z Uredbo (ES) št. 1204/2001 [4], do 31. decembra 2001 dovoljuje začasno odstopanje od Uredbe Komisije (ES) št. 1445/95 [5], kakor je bila nazadnje spremenjena z Uredbo (ES) št. 24/2001 [6].

(2) Glede na težke gospodarske pogoje za izvoz govejega in telečjega mesa ter na izkušnje, pridobljene z odobrenimi odstopanji, bi morali nekateri pogoji, ki so se začasno sprostili glede na čas veljavnosti izvoznih dovoljenj z vnaprejšnjo določitvijo nadomestila in uporabo člena 10(5) Uredbe (ES) št. 1445/95 za proizvode, ki se uvrščajo pod tarifno oznako KN 0202, postati trajni. Ti pogoji bi se zato morali vključiti v Uredbo (ES) št. 1445/95.

(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 1445/95 se spremeni:

1. Prvi pododstavek člena 8(1) se nadomesti z naslednjim:

"Čas veljavnosti dovoljenj za izvoz proizvodov, za katere se zahteva nadomestilo in za katere se mora izdati izvozno dovoljenje z vnaprejšnjo določitvijo nadomestila, je:

- pet mesecev plus tekoči mesec za proizvode, ki se uvrščajo pod tarifno oznako KN 010210, in 75 dni za proizvode, ki se uvrščajo pod tarifni oznaki KN 010290 in 1602,

- 60 dni za druge proizvode,

od dneva izdaje v smislu člena 23(2) Uredbe Komisije (ES) št. 1291/2000 [7]."

2. Prvi stavek in prvi del drugega stavka člena 10(5) se nadomestita z naslednjim:

"Ne glede na odstavek 1 petdnevni časovni zamik ne velja za zahtevke za dovoljenja za količino, ki ne presega 22 ton proizvodov, ki se uvrščajo pod tarifni oznaki KN 0201 in 0202. V tem primeru se ne glede na člen 8 veljavnost izdanih dovoljenj omeji na pet delovnih dni od dneva njihove izdaje v smislu člena 23(2) Uredbe (ES) št. 1291/2000, zahtevki in dovoljenja pa imajo v okencu 20 naslednji vpis:."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se za zahtevke za izvozna dovoljenja z vnaprejšnjo določitvijo nadomestila od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2001

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 347, 23.12.1998, str. 33.

[4] UL L 163, 20.6.2001, str. 13.

[5] UL L 143, 27.6.1995, str. 35.

[6] UL L 3, 6.1.2001, str. 9.

[7] UL L 152, 24.6.2000, str. 1.

--------------------------------------------------
Uredba Komisije (ES) št. 1792/2001

z dne 12. septembra 2001,

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjeni z Uredbo (ES) št. 1666/2000 [2], in zlasti člena 5 Uredbe,

ob upoštevanju naslednjega:

(1) Intervencijski centri so določeni v prilogi Uredbe Komisije (EGS) št. 2273/93 [3], nazadnje spremenjeni z Uredbo (ES) št. 1997/2000 [4]. Nekatere države članice so zaprosile za spremembe te priloge in njihovim prošnjam je treba ugoditi.

(2) Ukrepi, določeni s to uredbo, so v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Priloga Uredbe (EGS) št. 2273/93 se spremeni:

1. V razdelku "Bundesrepublik Deutschland" se center "Niederpöllnitz" nadomesti s centrom "Harth-Pöllnitz".

2. V razdelku "Suomi/Finska" se center "Turenki" preimenuje v "Hämeenlinna-Turenki".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. septembra 2001

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 207, 18.8.1993, str. 1.

[4] UL L 238, 22.9.2000, str. 26.

--------------------------------------------------